钦定古今图书集成/明伦汇编/氏族典/第512卷 > 《廖用贤尚友录》 > 卓敬
## 钦定古今图书集成/明伦汇编/氏族典/第512卷 > 《廖用贤尚友录》 > 卓敬

按《名山藏臣林外记》：“卓敬，字惟恭，瑞安人。少读书，洪
武中，以进士除户科给事中，好直谏，历户部侍郎。建
文初，燕王来朝，敬密请徙之南昌。建文君大惊，寘其
奏袖中曰：‘燕骨肉王室，何得为此言’？对曰：‘杨广、隋文
非父子耶’？敬丰姿英伟，谈论峭拔，读书十行俱下，过
目不忘，博通天文、地理、律历、兵刑诸家。成祖既入，怜”
其才，系之狱。使人讽之，不听。乃斩之，夷其三族。临刑
从容叹曰：“敬备员大臣，变起宗亲，无片筹半画，负故
主地下。”敬罪浮于死。既死，尸经日如生。后编修刘球
私谥曰忠贞